На основу правоснажног Решења Привредног  суда у Београду о банкротству 4.Ст.220/2020  од 23.08.2021.године сходном применом одредби чланова 131, 132, 133, 135 и 136 Закона о стечају („Сл. гласник РС“, број 104/2009, 99/2011- др. Закон, 71/2012- одлука УС,  83/2014,  113/2017, 44/2018 и 95/2018), Националног стандарда број 5 о начину и поступку уновчења имовине стечајног дужника („Сл. гласник РС“ 62/2018) и сагласности Одбора поверилаца од 23.12.2021.године, стечајни управник дужника:

**ORAO DOO BEOGRAD у стeчajу**

Београд, Јужни булевар ½

**ОГЛАШАВА**

**Продају стечајног дужника као правног лица**

**Јавним надметањем**

|  |  |  |  |  |
| --- | --- | --- | --- | --- |
| **Предмет продаје**  | **Процењена вредност**  | **Почетна цена**  | **Лицитациони корак** | **Гарантни депозит**  |
| **ORAO DOO BEOGRAD у стечају - као правно лице** | **2.388.857,40 динара** | **1.194.428,00 динара** | **115.000,00 динара** | **477.771,00 динара** |

Највреднију имовину чини вредност бренда – пословног имена.

Списак, статус и карактер  имовине која је предмет продаје детаљно је приказан у продајној документацији.

**Право на учешће имају сва домаћа и страна правна и физичка лица која:**

1. ради откупа продајне документације, а најкасније до 08.02.2022.године, изврше уплату износа од 30.000,00 динара + ПДВ   на рачун  стечајног дужника 200-3312570101033-77 код Бaнкa Пoштaнскa штeдиoницa A.Д.- Бeoгрaд (Профактура се може захтевати и  преузети сваког радног дана у периоду од 11,00 до 14,00 часова у канцеларији стечајног управника, Београд, Јужни булевар 1, или бити достављена е-маилом).

2. приликом преузимања документације потпишу уговор о чувању поверљивих података;

3. уплате гарантни депозит  најкасније до 15.02.2022.године до 10,00 часова на  рачун  стечајног дужника  или у истом року положе неопозиву првокласну банкарску гаранцију наплативу на први позив, са роком важења до 20.04.2022.године. Доказ о уплати депозита заинтересовани купци достављају стечајном управнику најкасније на регистрацији за ЈН. У случају да се као депозит положи првокласна банкарска гаранција, оригинал исте се ради провере мора доставити искључиво лично на адресу стечајног управникау Београду, ул. Јужни булевар 1/2, најкасније на регистрацији за JН.

4. потпишу Изјаву о губитку права на враћање депозита. Текст Изјаве чини саставни део продајне документације;

5. предају стечајном управнику попуњен образац пријаве за учешће на јавном надметању, доказ о уплаћеном гарантном депозиту, извод из АПР-а и ОП образац ако је учесник правно лице, копије личне карте или пасоша (оригинал на увид) , овлашћење за заступање оверено код јавног бележника уколико јавном надметању не присуствује законски заступник (за правна лица) или потенцијални купац лично (за физичка лица),  најкасније на регистрацији за јавно надметање.

**Имовина се купује у виђеном стању.** Након откупа продајне документације, имовина се може разгледати најкасније до  14.02.2022.године, сваког дана од 14,00 до 16,00 часова,  уз претходну најаву стечајном управнику један дан раније.

**Јавно надметање се одржава 15.02.2022.године у 14,00 часова, у канцеларији стечајног управника, улица  Јужни булевар 1/2 , Београд.**

**Регистрација учесника врши се на дан ЈН од 12,00 до 13,50  часова, на истој адреси.**

**Стечајни управник или Комисија коју одреди, спроводи јавно надметање тако што:**

1. региструје лица која имају право учешћа на ЈН (имају овлашћења или лично присутна);

2. отвара надметање читањем правила надметања и позива учеснике да прихвате почетну и следећу увећану понуђену цену.

3. проглашава Купца када ниједан учесник не прихвати већу цену од највеће понуђене.

4. у случају да на последњој  понуђеној   цени  буде више понуђача који је прихватају, а  након три поновљена позива  следећу већу цену  нико не  прихвати, за Купца  се проглашава понуђач који је први прихватио претходну цену а у случају немогућности утврђења првенства за купца се проглашава онај који је први   уплатио гарантни депозит, а за другог најбољег понуђача онај који је други под истим критеријумима.

5. одржава ред на јавном надметању;

6. потписује записник након што га потпишу сви учесници јавног надметања;

Ако је проглашени Купац депозит обезбедио банкарском гаранцијом, исту мора заменити новчаним депозитом у року од 2 радна дана од  јавног надметања, а пре потписивања купопродајног Уговора, након чега се гаранција враћа Купцу.

Купопродајни Уговор се потписује у року од 3 радна дана од дана одржавања ЈН. Проглашени Купац је дужан да уплати остатак купопродајне цене изнад висине депозита у року од 8 дана од дана потписивања купопродајног Уговора, на текући рачун продавца.

Купац стечајног дужника као правног лица стиче само она права која су јасно назначена у продајној документацији.

Сва остала имовина која није предмет продаје остаје на стечајној маси.

Купац сноси трошкове продаје, порезе и остале дажбине које прате купопродају.

После продаје стечајног дужника као правног лица, стечајни поступак се у односу на стечајног дужника обуставља, а исти се наставља према стечајној маси.

Понуђач који је стекао право на учешће у складу са условима прописаним овим Огласом а те услове не испуни, губи право на  депозит, у складу са Изјавом о губитку права на враћање депозита.

У случају да проглашени Купац након јавног надметања не испоштује рокове из Огласа губи право на депозит у складу са Изјавом о губитку права на враћање депозита, за Купца се проглашава други најповољнији учесник јавног надметања.

Рокови и услови који су важили за првог Купца од дана јавног надметања, за новог Купца почињу да теку од дана када прими обавештење о проглашењу за Купца.

Другом најбољем понуђачу депозит се враћа најкасније у року од  2 радна дана од дана  када проглашени купац  уплати   пуну купопродајну цену.

Учесницима који на јавном надметању нису стекли статус Купца или другог најбољег понуђача, депозит се враћа најкасније следећег радног дана од дана одржавања надметања.

Стечајни управник не одговара за недостатке који нису познати њему и Купцима, a који се евентуално сазнају након уплате  гарантног депозита.

Teкст Оглaсa мoжe сe прeглeдaти нa сajту стeчajнoг упрaвникa: [www.rbl.co.rs](http://www.rbl.co.rs/) страница Актуелности, сајту Агенције за лиценцирање стечајних управника: www.[alsu.gov.rs/la/oglasi/](http://alsu.gov.rs/la/oglasi/) и на Огласној табли Привредног суда у Београду.

Oвлашћено лице: стечајни управник Ђорђе Зечевић

Контакт телефон : 011/2436-674; 063/240-473;